Jászság
Jászság čita se Jasšag (ili Jazigija) je etno-geografska regija u Mađarskoj. Obuhvata severozapadni deo županije Jász-Nagykun-Szolnok. Centar regije je grad Jászberény. Jászság nastanjuju Jasi, etnička grupa Mađara alanskog (osetskog) porekla. Regija ima oko 85.000 stanovnika.

Istorija
U antičko doba, ovo područje je nastanjivao drugi iranski narod poznat kao Jazigi. Nakon propasti Kraljevine Alanije na Kavkazu u 13. veku, deo Alana (poznat pod imenom Jasi) se preselio na zapad i naselio u Kraljevini Ugarskoj. Oni su sačuvali svoj jezik sve do 15. veka, ali su se vremenom asimilovali u Mađare. Sačuvali su, međutim, svoj jaški identitet i regionalnu autonomiju. Sve do osmanskog osvajanja regije u 16. veku, Jászság je bio autonomna teritorija u okviru Ugarske. Nakon proterivanja Osmanlija sa ovog područja krajem 17. veka, autonomija Jászság je obnovljena. Region je zadržao autonomni status sve do 1876. godine, kada postaje deo županije Jász-Nagykun-Szolnok.

Vidi još
Jasi (Mađarska)

Geografija Mađarske